Debí Tirar Más Fotos

***Debí Tirar Más Fotos*** (נכתב ***DeBÍ TiRAR MáS FOToS*** או בראשי תיבות: ***DTmF*** ובעברית: "**הייתי צריך לצלם עוד תמונות**") הוא אלבום האולפן השישי כסולן (והשביעי בסך הכול) של הראפר והזמר הפוארטו־ריקני באד באני. האלבום יצא לאור ב־5 בינואר 2025 דרך חברת התקליטים רימס אנטרטיינמנט., וממשיך את אלבומו הקודם *[[Nadie Sabe Lo Que Va a Pasar Mañana]]* משנת 2023.

מבחינה מוזיקלית, זהו אלבום שמבוסס בעיקר על רגאטון והאוס, ומשלב במידה רבה אלמנטים מגוונים של מוזיקה מסורתית מפוארטו ריקו שבאד באני גדל עליה, כולל פלנה, חיבארו, סלסה ובומבה, לצד השפעות מסגנונות מוזיקליים נוספים – בדומה לאלבום *[[Un Verano Sin Ti]]* משנת 2022. מבחינה לירית, האלבום עוסק במורכבות המעמד הפוליטי של פוארטו ריקו ובבעיות הנובעות ממנו, כגון ג'נטריפיקציה ואובדן זהות תרבותית. באלבום מתארחים האמנים צ'ואי, עומר קורץ, לוס פלנרוס דה לה קרסטה, דֵיי וי וראי־נאו.

האלבום *Debí Tirar Más Fotos* נתמך על ידי מספר סינגלים, וכולל את הלהיט "DTMF" שהגיע למקום הראשון במצעד בילבורד גלובל 200. בנוסף, הוא קודם באמצעות סרט קצר נלווה באותו השם, שהועלה ליוטיוב. לאחר צאתו, האלבום זכה לשבחים רבים ממבקרי מוזיקה, שראו בו את האלבום האישי ביותר של באד באני ואת מחוות הכבוד שלו לפוארטו ריקו. האלבום הגיע למקום הראשון במצעד בילבורד 200 שבארצות הברית, והפך לאלבום הרביעי שלו שמגיע לפסגה ולשישי בשפה הספרדית שעושה זאת. כחלק מהקידום, באד באני קיים רצף הופעות בשם "No Me Quiero Ir de Aquí" בין יולי לספטמבר 2025, והוא צפוי לצאת לסיבוב הופעות עולמי באצטדיונים בלבד – "Debí Tirar Más Fotos World Tour" – מנובמבר 2025 ועד יולי 2026.

האלבום נכלל במספר רשימות סיכום השנה של 2025 שפורסמו בכלי תקשורת שונים, ואף דורג במקום הראשון על ידי בילבורד, *[[Complex Networks|Complex]]*, הרפרס בזאר ורולינג סטון. האלבום קיבל 12 מועמדויות בטקס פרסי הגראמי הלטיני ה־26, וזכה בחמש מהן, כולל אלבום השנה – הזכייה הראשונה שלו בקטגוריה זו לאחר חמש מועמדויות – וכן בפרס אלבום המוזיקה האורבנית הטוב ביותר. בטקס פרסי הגראמי ה־68, האלבום קיבל שש מועמדויות וזכה בשלושה פרסים: אלבום השנה, אלבום המוזיקה האורבנית הטוב ביותר ופרס ביצוע מוזיקת עולם הטוב ביותר עבור השיר "Eoo". עם הזכייה באלבום השנה, הוא הפך לאלבום הראשון בשפה הספרדית שזוכה בכבוד זה.

## רקע
ב-13 באוקטובר 2023, באד באני הוציא את אלבום האולפן החמישי שלו *[[Nadie Sabe Lo Que Va a Pasar Mañana]]*, שהגיע למקום הראשון בבילבורד 200 עם 184,000 יחידות שנמכרו בארצות הברית, האלבום נכנס לעשירייה הפותחת בחמש מדינות נוספות. לאחר יציאת האלבום יצא באד באני בסיבוב ההופעות החמישי שלו "Most Wanted Tour", שהתחיל בפברואר עד יוני 2024, כשלכל ההופעות במהלך הסיבוב אזלו הכרטיסים. מחוץ לסיבוב ההופעות, באד באני הוציא שירים בשיתופי פעולה עם מייק טאוורס וראו אלחנדרו וכן את הסינגל "Una Velita", בהפקה משותפת עם טייני.

ההחלטה שלו לקרוא לאלבום בשם הזה נובעת מכך שבהתחלה הוא שנא להצטלם, אך עם הזמן התרגל לכך. בנוסף, הוא הסביר שהרעיון מאחורי השם הוא "ליהנות מהרגע כשאני יכול ולהעריך את הזיכרונות".

## הערכה ביקורתית

ב-"Metacritic", מנורמל מתוך 100 לביקורות ממבקרים מקצועיים, האלבום קיבל ציון ממוצע משוקלל של 95 הנחשב כ"מוערך אוניברסלית", על סמך 8 ביקורות. נכון ל-27 בספטמבר 2025, זהו האלבום בעל הדירוג ה-14 הגבוה ביותר באתר בכל הזמנים.

האלבום זכה לשבחים מהמבקרים. בביקורת ה"רולינג סטון", מאיה ג'ורג'י כינתה את האלבום "תוצרת בית, צוהל ורענן" וסיכמה את הביקורת עם הקביעה "באלבומו הקודם Nadie Sabe, טען באד באני שהוא בשיאו ועכשיו באלבום *Debi Tirar Más Fotos*, זה ברור שהוא סוף סוף שם". ריאנה קרוז (Reanna Cruz) מפיצ'פורק העניקה ל"Lo Que Le Pasó a Hawaii" את התואר "השיר החדש הטוב ביותר". לוקאס וייה מ"NME" שיבח את האלבום על "מהפכה במוזיקת הפולק של פוארטו ריקו", וכמו כן שיבח את מיזוג הצלילים הנוסטלגיים הנזכרים מילדותו של באד באני עם הפקה עכשווית.

המבקרים שיבחו את האלבום על גישתו לנושאים פוליטיים. טטיאנה לי רודריגז מפיצ'פורק שיבחה את התיאור על מאבקה של פוארטו ריקו לריבונות ה"מושרשת בתקופה של מאות שנים מורכבות תחת קולוניזציה ספרדית, ואז אמריקאית". דייוויד קרון שכתב עבור AllMusic קרא ל-Debi Tirar Mas *Fotos* "ניצחון פורטו ריקני" בביקורת החיובית של רובין מארי מ-*Clash* החשיב את האלבום כ"מכתב אהבה למורשת (של באד באני) ובנוסף הצהיר שהאלבום הוא "עוצמתי ואישי".

### עטיפה וויזואליה
עטיפת האלבום *Debí Tirar Más Fotos* נחשפה ב־3 בינואר 2025. היא מציגה שני כיסאות פלסטיק מונובלוק המונחים על שטח של אדמה ודשא, כשברקע עצי בננה. לדברי ביאנקה בטנקורט ממגזין הרפרס בזאר, עטיפת האלבום נועדה "לעורר הזדהות" הן בקרב פוארטו־ריקנים החיים בארצות הברית והן בקרב תושבי האי עצמו. הופעתו של באד באני בחומרי הקידום של האלבום כללה, באופן בולט, חבישת כובע הפָּאוָוה המסורתי לפוארטו ריקו, אותו חבש גם במט גאלה של 2025 כחלק מהקשר לקידום האלבום.

הוויזואלייזרים של כל רצועה ביוטיוב מציגים את ההיסטוריה של פוארטו ריקו כמצגת שקופיות, כאשר התכנים נאספו ונערכו על ידי הפרופסור הפוארטו־ריקני ג’ורל מלנדס בדיו מאוניברסיטת ויסקונסין–מדיסון. המצגות עוסקות באירועים מרכזיים כגון הקולוניזציה הספרדית, העברת השליטה בפוארטו ריקו לידי ארצות הברית, הפזורה הפוארטו־ריקנית, דיכוי ומעקב לאורך המאה ה־20, הריגתה של פעילת הסטודנטים אנטוניה מרטינס, וכן יצירת דגל פוארטו ריקו ודגל גריטו דה לארס (הדגל המייצג את מרד גריטו דה לארס מ-1868 כנגד השלטון הספרדי באי).

בקליפים לשירים "El Clúb" ו-"Pitorro de Coco" נעשה שימוש באנימציית סטופ מושן.

### תקרית עטיפת האלבום

בעקבות יציאת הסינגל החדש של הזמרת הישראלית אודיה אזולאי בשם "פאפי", שיצא לכאורה כ-מחווה לבאד באני — אחד האומנים הפופולריים והמוערכים ביותר בעולם כיום. אודיה כללה בשיר ובחומרי הקידום שלו אזכורים לבאד באני; "אתה חושב אתה בד באני" (משפט מהשיר), והדמות של ה-"Papi". אך מה שעורר סערה בינלאומית הייתה בעיקר עטיפת הסינגל, שנראתה כמעט זהה או דומה מאוד לעטיפת האלבום האחרון של באד באני *Debí Tirar Más Fotos* — עטיפה שזכתה לשבחים ותשומת לב רבה בזכות המסרים התרבותיים וההיסטוריים שלה. לאחר פרסום השיר, רבים מהמגיבים הבינלאומיים הרגישו כי העטיפה שלו מעתיקה במידה רבה את הקונספט של עטיפת האלבום של באד באני — כולל סגנון ויזואלי דומה. יש שרואים בכך מחווה ופרגון, אך תגובות רבות ברשת תפסו זאת כ"העתקה" או "שימוש לא ראוי".

הקהל הפוארטו ריקני ואמריקה הלטינית הגיבו בתגובות זועמות ברשתות החברתיות — בעיקר בטענה לכך שהעטיפה היא "גניבה אומנותית" ולא מחווה מכבדת. חלק מהתגובות קישרו זאת גם להקשרים פוליטיים כגון מדיניות הכיבוש הישראלית, והיו תגובות שערבו דיונים סביב זהות, קולוניאליזם ויוצרת המוצא שלה. בעקבות הביקורת הרבה מצד מעריצים ופניות לאוזני באד באני וייתכן גם דרישות משפטיות, שירות הזרמת המדיה ספוטיפיי הסיר את השיר מהפלטפורמה — בעקבות בקשה של באד באני או נציגיו.

אודיה הגיבה לפרסומים ולמתקפה ברשת וכתבה כי "לא הייתה כוונה להמעיט בערכו של באד באני או לפגוע בקהל שלו". היא תיארה את המחווה כ"פרגון והערכה כלפי האומן", ואף ציינה כי השימוש בשם ובאלמנטים מהשיר שלו הוא חלק מהקונספט של השיר שלה "פאפי". בנוסף, היא התייחסה גם לביקורות שהגיעה בעקבות סערה זו — כולל נטען גישות אנטישמיות — והביעה תמיכה ותודה למי שתמך בה. בעקבות הסערה, אודיה פרסמה עטיפה חדשה לסינגל — שכוללת מוטיבים ישראליים כמו דגלי ישראל ודגלי יחידות צה"ל — כנראה בניסיון לרכך את המחלוקת ולהבדיל את יצירתה מזו של באד באני.

### רשימות סוף שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. בפרט, המגזינים ''Complex'', בילבורד, הרפרס בזאר, רולינג סטון ווראייטי הכלילו את האלבום במקום הראשון ברשימתם. גם השירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; "Nuevayol" (מקום 3 בבילבורד, 7 ב-*[[USA Today]]*, והסאנדיי טיימס, 60 ב-*[[Paste]]*, ו-19 בהגרידאן), "Baile Inolvidable" (מקום 4 באנטרטיינמנט ויקלי, וברולינג סטון,
 6 ב-*[[BBC]]*, מקום 39 ב-*Hot Press*, מקום 70 ב-*Treble*, ונכלל במגזינים נבחרים כמו לוס אנג'לס טיימס, ו*[[NPR]]*). "Lo Que Le Pasó a Hawaii" נכלל ברשימת השירים הטובים ביותר לשנת 2025 של מגזין *[[Associated Press]]*. השיר "DTMF" התמקם במקום 15 בבילבורד, 2 ב-טיים אאוט, ו-1 ב''Vulture''.

## סגנון מוזיקלי
האלבום *Debí Tirar Más Fotos* הוא בעיקר אלבום רגאטון והאוס, שמשלב במידה רבה מספר אלמנטים מן המוזיקה המסורתית של פוארטו ריקו, כגון , , סלסה ו; בנוסף, האלבום מכיל גם השפעות של א-קפלה, אינדי פופ, , בולרו, בוסה נובה, בלדה, בצ'אטה, ג'אז, דאנסהול, דאנס-פופ, , היפ-הופ, מוזיקה אלקטרונית, מוזיקה אקוסטית, מוזיקת אמביינט, מוזיקת נשמה, מרנגה, , סינת'-פופ, ספוקן וורד, צ'ה צ'ה צ'ה, רגאיי, , רוק אלטרנטיבי ורית'ם אנד בלוז. את ההפקה המוזיקלית של האלבום הובילו מפיקיו הקבועים של באד באני, בהם טייני, לה פאסינסיה ו-MAG, ולצד מפיקים חדשים כמו Big Jay ו-Saox.

### שירים
השיר הפותח את האלבום "Nuevayol", מתחיל עם דגימה של השיר "Un Verano en Nueva york", אשר מבוצע במקור על ידי  ו-, ולאחר מכן עובר למיזוג של מקצבי רגאטון ו, בדומה לשירו של באד באני מ-2022 Tití Me Preguntó. במהלך ריאיון וידאו בלעדי עם הניו יורק טיימס הצהיר באד באני כי השיר היה אחד השירים הראשונים שנכתבו לאלבום, ואף ציין כי השיר וסגנונו מייצגים את החשיבות התרבותית וההיסטוריות של ה"" (הפורטוריקנים שהיגרו מפוארטו ריקו לניו יורק). הוא גם הסביר את מיקומו כשיר הפותח, בשל היותה של העיר ניו יורק כנקודת המפגש של "כל הקהילה הלטינית באמריקה".

השיר השלישי באלבום, "Baile Inolvidable", תואר כ"יורש רוחני" לשיר "Después de la Playa", וכולל תזמורת סלסה חיה המורכבת מתלמידים מבית הספר למוזיקה Escuela Libre de Música שבסן חואן.

השיר "El Clúb" הוא שיר האוס המשלב מוזיקה אלקטרונית עם שילוב של מוזיקה אלקטרונית ופלנה.

השיר "Bokete", המושפע מסגנון הבּצ'אטה, ובו משווה באד באני את חברתו לשעבר לבור בכביש – בהתאם לשם השיר – באופן שניתן לפרש גם כביקורת על מצב התשתיות באי.

השיר "Turista" הוא שיר מסוגת בולרו איטי עם מילים המשקפות מערכת יחסים חולפת, תוך השוואתה לפרספקטיבה של תיירים המגיעים למדינה כדי "ליהנות ממה שיש לה להציע, אך עוזבים מבלי להתמודד עם הקשיים שאיתם מתמודדים התושבים המקומיים".

השיר "Lo Que Le Pasó a Hawaii" מתאפיין בשילוב בין סגנון ה"ג'יבארו" – סגנון כפרי מסורתי בפוארטו ריקו – לבין סינת'-פופ, וכולל ליווי אינסטרומנטלי של גיטרות ו"גוירוס". באד באני משתמש בשיר כדי למתוח ביקורת מוזיקלית על תהליך הג'נטריפיקציה המתרחש בפוארטו ריקו, ומביע דאגה מההשפעות השליליות האפשריות של צירוף האי לארצות הברית, בהקשר ההיסטורי של סיפוח הוואי.

השיר "Eoo" מזכיר את סצנת הרגאטון של אמצע שנות ה-90 וה-2000, כשהפזמון מבוסס על דגימה מתוך השיר "Perreo Baby" של הצמד הקטור וטיטו.

## שיווק
### קידום ושחרור אלבום
ממוזער|upright|הלוגו ששימש לקידום האלבום, המציג את שמו, מעוצב באותיות גדולות מתחלפות.
ב-5 בדצמבר 2024, הוציא את הסינגל המוביל "El Clúb", בסיום הקליפ הופיע שם האלבום *DTmF* והשנה 2025 מה שגרם להשערות לגבי האם זאת הכרזה על האלבום הבא ב-25 בדצמבר 2024, צייץ בטוויטר רשימה ממוספרת של 17 שירים, כשכולם תויגו כ"BOMBA"; טקטיקת זו שימשה בעבר את באד באני בקידום אלבומיו הקודמים. האלבום הוכרז כבר יום למחרת ומלווה בהכרזה הייתה הוצאת הסינגל השני "Pitorro de Coco".

כחלק מהקידום לאלבום, החליף באד באני את כל שמות השירים לקואורדינטות גאוגרפיות כל נקודה הגיע למקום שונה בפוארטו ריקו או ניו יורק. בין המעריצים עלו השערות לגבי אותן קואורדינטות, חלקם טענו כי שלטים שנמצאו באותן נקודות מרמזים על שמות השירים וחלק טענו כי המיקומים מסגירים את משתתפי האלבום.

ב-31 בדצמבר 2024 הוציא באד באני את הקליפ לשיר "Pitorro de Coco".

ב-3 בינואר 2025 חשף באד באני את שמות השירים ואת עטיפת האלבום. מלווה בחשיפה היה סרט קצר ביוטיוב בהשתתפות השחקן ויוצר הסרטים הפורטוריקני .

האלבום יצא לאור ביום ראשון 5 בינואר 2025, יום לפני חג ההתגלות.

כהמשך קידום לאלבום, ב-13 בינואר שימש באד באני מנחה שותף ב-"The Tonight Show" עם ג'ימי פאלון ואף הופיע עם השיר "Voy a Llevarte Pa' PR באותו יום באד באני גם הכריז על רצף הופעות ב בסן חואן פורטוריקו ושמו "" (בתרגום לעברית: אני לא רוצה לעזוב מכאן), כש-9 הופעות ברצף יהיו בלעדיות לתושבי האי בלבד. תאריכי רצף ההופעות נפרסים מתחילת חודש יולי 2025 עד אמצע ספטמבר 2025. ב-17 בינואר החלה מכירת הכרטיסים המקוונת, לאחר ארבע שעות הוכרז כי כל הכרטיסים לרצף ההופעות אזלו ולפי הצהרה שיצאה מהצד של באד באני, נמנע מכ-1.8 מיליון בוטים ומוכרים בשנית להשיג את הכרטיסים. ב-5 במאי 2025, הכריז באד באני באופן רשמי על סיבוב ההופעות העולמי "", תאריכי סיבוב ההופעות נפרסים מסוף חודש נובמבר 2025 עד סוף חודש יולי 2026. באד באני הודיע כי סיבוב ההופעות לא יכלול הופעות בארצות הברית בהחלטה שהתקבלה בעיקר מחשש לפשיטות של רשות ההגירה האמריקאית (ICE) מחוץ להופעותיו.

ב-7 באפריל 2025, הופיע באד באני בסדרת ההופעות "Tiny Desk Concert" של רשת NPR, בה ביצעה גרסאות אקוסטיות לשירים מאלבומו.

לאחר צאת האלבום, מספר שירים מתוכו לוו בקליפים שיצאו בהדרגה: "Baile Inolvidable" ב-9 בינואר, "Turista" ב-14 בפברואר, "La Mudanza" ב-11 במרץ, ביום הולדתו ה-31, "Bokete" ב-25 באפריל, "Ketu Tecré" ב-16 במאי, "Nuevayol" ב-4 ביולי. ו-"Weltita" ב-23 באוגוסט.

## הצלחה מסחרית
### ארצות הברית
*Debí Tirar Más Fotos* הופיע לראשונה במקום השני במצעד הבילבורד 200 לשבוע של 18 בינואר 2025, עם 122,000 יחידות שקולות לאלבום (מתוכם רק 8,000 ממכירות אלבומים והאלבום לא יצא בגרסה פיזית), מה שהופך אותו להופעה השביעית של באד באני בעשירייה הפותחת במצעד ולאלבום הראשון שלו שלא הופיע לראשונה בפסגת המצעד מאז *[[YHLQMDLG]]*. זה יוחס להוצאתו ביום ראשון, בניגוד ליום שישי הנהוג בתעשיית המוזיקה, וכתוצאה מכך יש רק חמישה ימי מעקב על פעילות האלבום. בנוסף האלבום צבר 152.6 מיליון השמעות לפי דרישה, מה שהופך אותו לשבוע השמעות הגדול ביותר לאלבום לטיני ביותר משנה. בשבוע שלאחר מכן, האלבום הגיע בשיאו במקום הראשון בבילבורד 200, ומכר 203,500 יחידות שקולות לאלבום בעיקר באמצעות השמעות, עם 7,500 ממכירות אלבומים. זה הפך לאלבום הרביעי של באד באני, כמו גם האלבום השישי בשפה הספרדית והאלבום ה-28 שאינו בשפה האנגלית בראש המצעד. האלבום מכר 195,000 יחידות שקולות לאלבום שהן שוות ערך להזרמה של כ-264.03 מיליון השמעות רשמיות לפי דרישה והאלבום נשאר גם בראש האלבומים המושמעים (סטרימינג) המובילים במשך שבוע שני. הצלחת של האלבום יוחסה בחלקה להצלחה הויראלית של השיר הנושא את שם האלבום (שיר מספר 16: Dtmf) בטיקטוק.

האלבום הגיע למקום הראשון במצעד האלבומים הלטיניים של בילבורד. זהו האלבום התשיעי ברציפות של באד באני שמגיע למקום הראשון במצעד זה. האלבום גם הגיע למקום הראשון במצעד אלבומי הסטרימינג, ולמקום הראשון במצעד האלבומים הלטיניים הקצביים.

השיר "Nuevayol" מתוך האלבום הגיע למקום הראשון במצעד שירי הסטרימינג הלטיניים עם 13 מיליון השמעות רשמיות בארצות הברית. בנוסף, כל 17 השירים באלבום נכנסו למצעד השירים הלטיניים ולבילבורד הוט 100, כשעשרה שירים אף ממלאים את כל העשירייה הפותחת במצעד האחרון.

עם כניסת כל השירים למצעד הבילבורד הוט 100 הפך באד באני לאמן הלטיני הראשון שהשיג למעלה מ-100 שירים במצעד, והאמן האחד-עשר עם הכי הרבה כניסות למצעד, עם בסך הכול 113 כניסות.

### שווקים בין-לאומיים
בספרד, האלבום הופיע בראש במצעד האלבומים בהוצאת איגוד תעשיית ההקלטות הספרדי והפך לאלבום השישי ברציפות של באד באני שהגיע למקום הראשון במדינה. כל שירי האלבום גם הופיעו במצעד הסינגלים של האיגוד, כש-9 מהם ממלאים את העשירייה הפותחת. בהולנד, האלבום נכנס לראשונה למצעד 100 האלבומים ההולנדיים במקום הראשון, מה שהפך לפרויקט הראשון של באד באני שהגיע למקום הראשון במדינה, בנוסף לכך, האלבום היה לאלבום ה-1,000 שהגיע למקום הראשון במצעד. בהמצעד השווייצרי האלבום הגיע למקום הראשון ועבור באד באני זו הפעם השנייה ברצף במקום הראשון אחרי האלבום *[[Nadie Sabe Lo Que Va a Pasar Mañana]]* בשנת 2023.

### פרסים
בטקס פרסי הגראמי הלטיני ה־26, האלבום קיבל מספר מדהים של 12 מועמדויות, וזכה ב־5 מהן, כולל הפרס היוקרתי “אלבום השנה”, זכייה ראשונה שלו בקטגוריה לאחר חמש מועמדויות, וכן בפרס “אלבום המוזיקה אורבנה הטוב ביותר”.

האלבום קיבל גם 6 מועמדויות בטקס פרסי גראמי ה־68, כולל “אלבום השנה” ו“אלבום מוזיקה אורבנית לטינית הטוב ביותר”.

## רשימת רצועות
הקרדיטים נלקחו מטיידל ומאגר ה-ASCAP

### הערות
* כל שמות הרצועות מעוצבות בדומה לשם האלבום בו כל האותיות למעט אחת נכתבות כאותיות רישיות; לדוגמה השיר "DTMF" נכתב "DtMF".
* השיר "Nuevayol" מכיל דגימות מהשיר "Un Verano en Nueva York" שירם של אנדי מונטנייס וההרכב המוזיקלי El Gran Combo de Puerto Rico, ומריאיון לאחר הקרב בין  ל.
* השיר "Voy llevarte pa PR" מכיל אינטרפולציות (סוג של דגימה) עם קרדיט מהשירים:

# "La Barria", שנכתב ובוצע על ידי ויסין ויאנדל, הקטור דלגאדו (הידוע בשם הבמה Hector el father) ו (שלא זוכה לקרדיט).
# "Me quiere besar" שנכתב ובוצע על ידי הצמד .
# ו-"Cazando Voy", שנכתב ובוצע על ידי .
* השיר "Baile Inolvidable" כולל חלק מהמונולוג של ג'אקובו מוראלס בסרט הקצר על האלבום.
* השיר "Weltita" מכיל אינטרפולציה מהשיר "La Flaca", שנכתב על ידי  (שאף מקבל קרדיט בשיר על הכתיבה) ובוצע עם להקתו Jarabe de Palo.
* השיר "Veldá" כולל בית אותו שר ויסין וכולל בנוסף דגימה מהשיר "No Voy a Esperar por Ti" שבוצע על ידי 
* השיר "Kloufrens" כולל שורה אותה שרה De La Rose ביחד עם באד באני.
* השיר "Pitorro de Coco" מכיל דגימה עם קרדיט מהשיר "Si Yo Fuera Alcalde", שנכתב ובוצע על ידי Chuíto el de Bayamón.
* השיר "Eoo" מכיל דגימה עם קרדיט מהשיר "Perreo Baby", שנכתב ובוצע על ידי הצמד  ומהשיר "Solo de Mi" של באד באני מהאלבום X 100pre.
* "Alambre Púa" הוא שיר נסתר ואינו רשום בהוצאות מחודשות של תקליטי ויניל.

## משתתפים
### שירה
* באד באני – שירה
* ראי־נאו – שירה (רצועה 4)
* עומר קורץ – שירה (רצועה 6)
* דֵיי וי – שירה (רצועה 6)

### שירת רקע
* אליוט רומרו – קולות רקע (רצועה 1)
* פקיטו גוסמן – קולות רקע (רצועה 1)
* קריסטל סנטנה – קולות רקע (רצועות 3, 16, 17)
* ג'ושואן אוקסיו – קולות רקע (רצועה 3)
* חוסואה פיגרואה – קולות רקע (רצועה 3)
* ג'יילואיקס אוקסיו – קולות רקע (רצועה 3)
* ג'וזף אוקסיו – קולות רקע (רצועה 3)
* מורה – קולות רקע (רצועה 3)
* וילפרדו אלדרונדו – קולות רקע (רצועה 5)
* וסטר אלדרונדו – קולות רקע (רצועה 5)
* אדריאן לופס – קולות רקע (רצועה 5)
* ויסין – קולות רקע (רצועה 6)
* יאריצה סאיאס – סופרן (רצועה 14)
* נאצ'ה פדייה – סופרן (רצועה 14)
* פטריסיה ואסקס – אלט (רצועה 14)
* ריקרדו ספולבדה – טנור (רצועה 14)
* שייזל גרסיה – אפקטים קוליים (רצועה 14)
* איירי אירדי – קולות רקע (רצועות 16, 17)
* רויג בריוס – קולות רקע (רצועות 16, 17)
* אוסקר אולר – קולות רקע (רצועה 16)
* חוליטו גסטון – קולות רקע (רצועות 16, 17)
* לואיס איריסארי – קולות רקע (רצועות 16, 17)
* ביג ג'יי – קולות רקע (רצועות 16, 17)
* ג'ונתן מרטינס – קולות רקע (רצועות 16, 17)
* קריסטל סנטנה – קולות רקע (רצועות 16, 17)
* ריילי לופס – קולות רקע (רצועות 16, 17)
* לואיס פיגרואה – קולות רקע (רצועה 1

### מוזיקאים
***Los Sobrinos**:
** קריסטל סנטנה – גיטרה בס (רצועות 13, 17), גיטרה בס חשמלית (רצועה 3) 
** חוליטו גסטון – בונגוס (רצועות 3, 13, 17), קונגאס (רצועות 3, 17), פעמון (רצועה 3), תופים (רצועות 4, 14) גוירו (רצועה 16)
** רונייל קרוז – מאראקס (רצועות 3, 17)
** סבסטיאן טורס – פסנתר (רצועה 3)
** אדגר סאלאמן – טימפני (רצועות 3, 17)
** דרנל גארסיה – טרומבון (רצועות 3, 17)
** אוסקר אויֶר – טרומבון (רצועות 3, 17)
** לואיס פיגרואה – חצוצרה (רצועה 3)
** רויץ' בריוס – חצוצרה (רצועות 3, 17)

* דייגו סנטנו – מאראקס, גוּירוֹ (רצועות 3, 17)
* אנחל מצ'אדו – חצוצרה (רצועה 3)
* וילפרדו אלדרונדו – גיטרה בס (רצועה 5)
* וסטר אלדרונדו – פסנתר (רצועה 5)
* אדריאן לופס – קונגס, תופים (רצועה 5)
* טיילר ספריי – קלידים (רצועות 8, 10), תכנות, גיטרת בס חשמלית (רצועה 8), פסנתר, גיטרה חשמלית (רצועות 10, 16)
* יונתן "יוני" אספריל – גיטרה אקוסטית (רצועה 11)
* ג'ייקוב ורגאס – גיטרה אקוסטית (רצועה 11)
* סקוטי דיטריך – גיטרה אקוסטית (רצועה 11)
* לוס פלנרוס דה לה קרסטה – תופים (רצועה 12)
* ג'יילואיקס אוקסיו – גוּירוֹ (רצועה 12)
* טייני – פסנתר (רצועות 12, 14)
* אנטוניו קרבאיו – גוּירוֹ (רצועה 13)
* חוסה סנטנה – גיטרה אקוסטית (רצועה 13)
* לואיס איריסארי – פסנתר (רצועות 14, 17)
* עמנואל סנטנה – גוירו (רצועה 14)
* לואיס סאנס – קוואטרו (רצועה 14)
* חוסה קאמוי – גיטרה בס (רצועה 14)
* ג'רי ריבאס – טרומבון (רצועה 14)
* דוון ולאסקס – טרומבון, גיטרה בס (רצועה 14)
* רובן רמירס – טובה (רצועה 14)
### טכני
* קולין לאונרד – מאסטרינג
* ג'וש גודווין – מיקס (רצועות 1–4, 6–17)
* פאב דופון – מיקס (רצועה 5)
* לה פסיינסיה – טכנאי הקלטה
* אנטוניו קרבאיו – טכנאי הקלטה (רצועות 3, 11–12)
* ארמנדו לופס – טכנאי הקלטה (רצועה 3)
* מטאו בר – טכנאי הקלטה (רצועה 3)
* אדוארדו קברה – טכנאי הקלטה (רצועה 5)
* סבסטיאן אוטרו – טכנאי הקלטה (רצועה 5)
* לואיס איריסארי – טכנאי הקלטה (רצועות 14, 17)
* חוסה פרז – טכנאי הקלטה (רצועות 14, 17)
* טיילר ספריי – טכנאי נוסף (רצועה 16)
## מיקומי שיא

### מצעדי סוף שנה

## היסטוריית יציאות לאור

## נתוני מכירות

## קישורים חיצוניים

### ביאורים

## הערות שוליים

קטגוריה:אלבומי באד באני
קטגוריה:אלבומים בספרדית
קטגוריה:אלבומים שהופקו על ידי טייני
קטגוריה:אלבומים שהגיעו למקום הראשון במצעד הבילבורד 200